## Odluka o izmjenama i dopunama Odluke o upisu obveznih blagajničkih zapisa Hrvatske narodne banke

### NN 100/2007 (3.10.2007.), Odluka o izmjenama i dopunama Odluke o upisu obveznih blagajničkih zapisa Hrvatske narodne banke

# HRVATSKA NARODNA BANKA

**2968**

Na temelju članka 8. stavka 2., članka 9. i članka 39. stavka 2. pod i) Zakona o
Hrvatskoj narodnoj banci (»Narodne novine«, br. 36/2001. i 135/2006.) guverner
Hrvatske narodne banke donio je 26. rujna 2007.

## ODLUKU

### O IZMJENAMA I DOPUNAMA ODLUKE O UPISU OBVEZNIH BLAGAJNIČKIH ZAPISA HRVATSKE NARODNE BANKE

I.

Točka III. Odluke o upisu obveznih blagajničkih zapisa Hrvatske narodne banke
(»Narodne novine«, br. 71/2007.) mijenja se i glasi:
»Obvezne blagajničke zapise dužna je upisati ona banka koja na kraju obračunskog
razdoblja u odnosu na 30. lipnja 2007. ostvari rast plasmana iz točke V. stavaka
2., 3. i 5. ove odluke po stopi većoj od stope dopuštene za to razdoblje.
Obračunsko razdoblje za obračun rasta plasmana iz točke V. stavaka 2., 3. i 5.
ove odluke uvijek počinje 1. srpnja 2007., a završava posljednjega kalendarskog
dana svakog mjeseca.
Dopuštena stopa rasta za svako obračunsko razdoblje iz stavka 2. ove točke
utvrđuje se na sljedeći način:
– u obračunskom razdoblju od 1. do 31. srpnja 2007. dopuštena stopa rasta
plasmana iznosi 0,5%
– u svakom idućem obračunskom razdoblju dopuštena stopa rasta plasmana povećava
se za 0,5 postotnih bodova.
Obvezne blagajničke zapise dužna je upisati i ona banka koja na kraju
obračunskog razdoblja u odnosu na 30. rujna 2007. ostvari rast plasmana iz točke
V. stavaka 6. i 7. ove odluke po stopi većoj od stope dopuštene za to razdoblje.
Obračunsko razdoblje za obračun rasta plasmana iz točke V. stavaka 6. i 7. ove
odluke uvijek počinje 1. listopada 2007., a završava posljednjega kalendarskog
dana svakog mjeseca.
Dopuštena stopa rasta za svako obračunsko razdoblje iz stavka 5. ove točke
utvrđuje se na sljedeći način:
– u obračunskom razdoblju od 1. do 31. listopada 2007. dopuštena stopa rasta
plasmana iznosi 0,5%
– u svakom idućem obračunskom razdoblju dopuštena stopa rasta plasmana povećava
se za 0,5 postotnih bodova.«

II.

U točki V. iza stavka 5. dodaju se stavci 6., 7. i 8., koji glase:
»U plasmane se uključuje i ukupan iznos kredita i zajmova odobrenih rezidentima
od strane pravnih osoba sa sjedištem u Republici Hrvatskoj u kojima banka ili
imatelj kvalificiranog udjela u banci, a koji je financijska institucija, ima
kontrolu u skladu s odredbama članka 11. stavka 2. Zakona o bankama (»Narodne
novine«, br. 84/2002. i 141/2006.) ili kvalificirani udjel u skladu s odredbama
članka 8. stavka 2. istog zakona.
Osim kredita i zajmova iz stavka 6. ove točke u plasmane se uključuju i
potraživanja iz kredita i zajmova koje su pravne osobe iz stavka 6. ove točke
stekle kupnjom potraživanja ili na osnovi drugoga pravnog posla, na temelju
kojeg su stupile u položaj vjerovnika, ukoliko ista nisu obuhvaćena stavkom 3.
ove točke.
Odredbe stavka 6. i 7. ove točke ne odnose se na kredite i zajmove odobrene
Republici Hrvatskoj i republičkim fondovima.«

III.

U točki VII. iza stavka 2. dodaje se novi stavak 3., koji glasi:
»Dio osnovice čini i pozitivna razlika između:
a) stanja plasmana iz točke V. stavaka 6. i 7. ove odluke na kraju obračunskog
razdoblja i
b) stanja tih plasmana na dan 30. rujna 2007. uvećanog za iznos koji se dobije
primjenom dopuštene stope rasta plasmana za pojedino obračunsko razdoblje iz
točke III. stavka 6. ove odluke.«
Dosadašnji stavak 3., koji postaje stavak 4., mijenja se i glasi:
»Osnovica za izračun iznosa upisa obveznih blagajničkih zapisa utvrđuje se kao
zbroj osnovica iz stavaka 1., 2. i 3. ove točke.«

IV.

Točka XIV. mijenja se i glasi:
»Bez obzira na to koliki je intenzitet i koji je smjer promjene osnovice iz
točke VII. ove odluke, svaka je banka dužna utvrditi promjene nastale u
pojedinom obračunskom razdoblju u odnosu na 30. lipnja 2007. i 30. rujna 2007.
te o tome izvijestiti Hrvatsku narodnu banku na propisanom obrascu OBZ.«

V.

Točka XVII. mijenja se i glasi:
»Hrvatska narodna banka naknadu iz točke XVI. ove odluke obračunava najkasnije
petog dana nakon dana kada su obvezni blagajnički zapisi upisani u propisanom
iznosu odnosno najkasnije petog dana poslije dospijeća upisanih obveznih
blagajničkih zapisa u skladu s točkom X. ove odluke. Banke su dužne naknadu iz
točke XVI. ove odluke platiti najkasnije osmog dana nakon dana kada su obvezni
blagajnički zapisi upisani u propisanom iznosu odnosno najkasnije osmog dana
poslije dospijeća upisanih obveznih blagajničkih zapisa u skladu s točkom X. ove
odluke.«

VI.

Obrazac OBZ iz priloga Odluke zamjenjuje se novim obrascem OBZ, koji je priložen
ovoj odluci i čini njezin sastavni dio.

VII.

Ova odluka stupa na snagu danom objave u »Narodnim novinama«.
Prvi obrazac OBZ po ovoj odluci banke su obvezne dostaviti u Hrvatsku narodnu
banku 20. studenoga 2007., kada sastavljaju obračun upisa obveznih blagajničkih
zapisa za obračunsko razdoblje od 1. srpnja do 31. listopada 2007. u odnosu na
30. lipnja 2007., odnosno za obračunsko razdoblje od 1. do 31. listopada 2007. u
odnosu na 30. rujna 2007.
Obračun upisa obveznih blagajničkih zapisa, koji su banke obvezne dostaviti u
Hrvatsku narodnu banku 22. listopada 2007. za obračunsko razdoblje od 1. srpnja
do 30. rujna 2007., sastavlja se na obrascu OBZ iz Odluke o upisu obveznih
blagajničkih zapisa Hrvatske narodne banke (»Narodne novine«, br. 71/2007.).

Odluka br.: 635-020/09-07/ŽR
Zagreb, 26. rujna 2007.

Guverner
Hrvatske narodne banke
**dr. sc. Željko Rohatinski**, v. r.

Obrazac OBZ

Tvrtka banke \_\_\_\_\_\_\_\_\_\_\_\_\_\_\_\_\_\_\_
Sjedište banke \_\_\_\_\_\_\_\_\_\_\_\_\_\_\_\_\_

**Obračun upisa obveznih blagajničkih zapisa Hrvatske narodne bankena dan
\_\_\_\_\_\_\_\_\_ za obračunsko razdoblje od:  a) 1. srpnja 2007. do \_\_\_\_\_\_\_\_\_\_
                       b) 1.
listopada 2007. do \_\_\_\_\_\_\_\_**

|  |  |  |  |  |
| --- | --- | --- | --- | --- |
| **Red. br.** | **Pozicija imovine ili izvanbilančnih  stavki** | **Stavka iz Nekonsolidiranoga mjesečnoga statističkog izvješća banke** | **Stanje na dan  30. lipnja 2007.3** | **Stanje na kraju obračunskog razdoblja** |
| 1 | 2 | 3 | 4 | 5 |
| 1 | Ukupna imovina (neto) | **BS1-2** stavka 1017 |  |  |
| 2 | Posebne rezerve za identificirane gubitke  na skupnoj osnovi | **BS1-2** stavka 1016 |  |  |
| 3 | Ispravak vrijednosti | **BS-IV1-12** stavka 1114 |  |  |
| 4 | Garancije | **BS/IBS1-3** stavka 1001 |  |  |
| 5 | Akreditivi | **BS/IBS1-3** stavka 1002 |  |  |
| 6 | Mjenice | **BS/IBS1-3** stavka 1003 |  |  |
| 7 | Okvirni krediti i obveze financiranja | **BS/IBS1-3** stavka 1004 |  |  |
| 8 | Ostale rizične klasične izvanbilančne stavke | **BS/IBS1-3** stavka 1005 |  |  |
| 9 | Prodana potraživanja s osnove danih kredita | *ukupno u obračunskom razdoblju* |  |  |
| 10 | Otpisana potraživanja iskazana u izvanbilančnoj evidenciji | *računi 9603, 9613, 962, 963, 964, 966 u skladu s Kontnim planom za banke* |  |  |
| 11 | Ukupno imovina i izvanbilančne stavke | (zbroj stavki od red. br. 1 do red. br. 10) |  |  |
| 12 | Gotovina | **BS/GOD1-4** stavka 1004 |  |  |
| 13 | Depoziti kod HNB-a | **BS/GOD1-4** stavka 1008 +  **BS/KAM1-11** stavke 1007+1062 |  |  |
| 14 | Depoziti kod banaka (domaćih i stranih) | **BS/GOD1-4** stavke 1009+1011+1012+  **BS/KAM1-11** stavke 1011+1012+ 1045+1046+1066 +  1067+1100+1101+  **BS/IV1-12** stavke 1001+1003+1004 |  |  |
| 15 | Krediti bankama (domaćim) i stranim financijskim institucijama | **BS/KRED1-7** stavke 1004+1017 + BS/KAM1-11 stavke 1009+1010+1044+1064+1065+1099 +  **BS/IV1-12** stavke 1013+1026 |  |  |
| 16 | Ostala potraživanja od nerezidenata | **BS/KRED1-7** stavka 1018 +  **BS/VP1-5** stavke od 1030 do 1038 + 1045+1046 + stavke od 1080 do 1088 + 1096+1097 + stavke od 1129 do 1136 + stavke od 1169 do 1177+ 1184+1185+  **BS/KAM1-11** stavke od 1047 do 1052 + stavke od 1102 do 1107+  **BS/IV1-12** stavka 1027 + stavke od 1057 do 1064 + stavke od 1094 do 1101+1109 +1110 |  |  |
| 17 | Blagajnički zapisi HNB-a | **BS/VP1-5** stavke 1002+1052+1102+1141 + BS/**KAM1-11** stavke 1008+1063 +  **BS/IV1-12** stavke 1030+1067 |  |  |
| 18 | Trezorski zapisi MF-a | **BS/VP1-5** stavke 1001+1051+1101+1140 +  **BS/IV1-12** stavke 1029+1066 |  |  |
| 19 | Vrijednosni papiri Republike Hrvatske | **BS/VP1-5** stavke 1003+1004+ 1005+1053+1054+  1055+1103+ 1104+1105+1142+1143+1144 +  **BS/KAM1-11** stavke 1002+1057 +  **BS/IV1-12** stavke 1031+1034+1037+ 1068+1071+ 1074« |  |  |
| 20 | Vrijednosni papiri republičkih fondova | **BS/VP1-5** stavke 1006+1007+ 1008+1056+1057+1058+1106+ 1107+1108+1145+ 1146+1147 +  **BS/KAM1-11** stavke 1004+1059 +  **BS/IV1-12**  stavke 1032+1035+1038+1069 +1072+1075 |  |  |
| 21 | Krediti odobreni Republici Hrvatskoj | **BS/KRED1-7** stavka 1001 +  **BS/KAM1-11** stavke 1001+1056 +  **BS/IV1-12** stavka 1010 |  |  |
| 22 | Krediti odobreni republičkim fondovima | **BS/KRED1-7**stavka 1002 +  **BS/KAM1-11** stavke 1003+1058 +  **BS/IV1-12** stavka 1011 |  |  |
| 23 | Materijalna imovina  (umanjena za amortizaciju) | **BS1-2**  stavka 1014 |  |  |
| 24 | Plasmani iz sredstava HBOR-a | *na bruto osnovi, prema podacima iz bančine  analitičke evidencije* |  |  |
| 25 | Ostali oblici izloženosti prema Republici Hrvatskoj i republičkim fondovima1 |  |  |  |
| 26 | Ukupno odbitne stavke | (zbroj stavki od red. br. 12 do red. br. 25) |  |  |
| 27 | Stanje imovine | (red. br. 1 + red. br. 2. + red. br. 3 + red. br. 9 – red. br. 26) |  |  |
| 28 | Dopušteni rast imovine | (red. br. 27 stupac 4 \* dopuštena stopa rasta iz točke III. stavka 3. Odluke) |  |  |
| 29 | Ukupno imovina | (red. br. 27 + red. br. 28) |  |  |
| **30** | **Bilančni dio osnovice** | (red. br. 29 stupac 5 - red. br. 29 stupac 4)2 |  |  |
| 31 | Stanje izvanbilančnih stavki | (red. br. 4 + red. br. 5 + red. br. 6 + red. br. 7 + red. br. 8 + red. br. 10) |  |  |
| 32 | Dopušteni rast izvanbilančnih stavki | (red. br. 31. stupac 4 \* dopuštena stopa rasta iz točke III. stavka 3. Odluke) |  |  |
| 33 | Ukupno izvanbilančne stavke | (red. br. 31 + red. br. 32) |  |  |
| **34** | **Izvanbilančni dio osnovice** | (red. br. 33 stupac 5 - red. br. 33 stupac 4)2 |  |  |
| 35 | Krediti i zajmovi rezidentima odobreni od pravnih osoba3 |  |  |  |
| 36 | Dopušteni rast kredita i zajmova rezidentima odobrenih od pravnih osoba | (red. br. 35 stupac 4 \* dopuštena stopa rasta iz točke III. stavka 6. Odluke) |  |  |
| 37 | Ukupno krediti i zajmovi pravnih osoba | (red. br. 35 + red. br. 36) |  |  |
| **38** | **Dio osnovice na temelju kredita i zajmova pravnih osoba** | (red. br. 37 stupac 5 - red. br. 37 stupac 4)2 |  |  |
| **39** | **UKUPNO OSNOVICA** | (red. br. 30 + red. br. 34+ red. br. 38) |  |  |
| **40** | **Obvezni blagajnički zapisi za upis (zaokruženo u tis. kuna)** | (red. br. 39 stupac 5 x stopa upisa OBZ iz točke VIII. Odluke) |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Pod red. br. 25 obrasca OBZ iskazuju se potraživanja od
Republike Hrvatske ili republičkih fondova i ostali oblici izloženosti prema
Republici Hrvatskoj i republičkim fondovima koji su iskazani unutar pozicija od
red. br. 1 do red. br. 10 obrasca OBZ, a da istodobno nisu iskazani u okviru
odbitnih stavki unutar pozicija od red. br. 18 do red. br. 22.
2 Upisuje se samo pozitivna razlika. Ako je razlika negativna ili 0, upisuje se
0.
3 Pod red. br. 35 u stupac 4 upisuje se stanje 30. rujna 2007.

Odluka, NN 100/2007-2968
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)